Narodna skupština
20081023

Bez obzira što je to jedan od izvora načina finansiranja studenata, samofinansirajućih studenata, ali mi ne možemo na taj način da krpimo rupe i da teramo roditelje da prodaju imovinu da bi im deca mogla da upišu narednu godinu studija, kao samofinansirajući studenti. A neki ni to nemaju, pa će jedan broj vredne, pametne i inteligentne dece ostati bez mogućnosti da završi fakultet. S druge strane, ovo što je planirano ovim zakonom, opet podsećam, kada smo mi govorili da ćemo doći u ovu situaciju, do nemogućnosti primene zakona, tada nam se skupštinska većina smejala, a evo došlo vreme za naplatu i došlo, nažalost, ono što smo mi pričali da će se desiti. Zašto smo još došli u ovu situaciju? Zato što se studenti teraju, uslovno rečeno teraju, posredno, da studiraju na privatnim fakultetima. To nije dobro. Naravno, imamo mi svoje mišljenje i o tome, ali sad nije ni vreme niti imamo vremena da govorimo toliko o tome, ali u svakom slučaju nema razloga. Znate, ovo što se sada dešava je apsolutna i čista zloupotreba autonomije fakulteta.